cyanic-selkie/wikianc huggingface dataset:
Λιοντάρι
Αναπαραγωγή και κύκλος της ζωής
Αντίθετα με την κοινή πεποίθηση, δεν αποπέμπονται μόνο τα αρσενικά από την αγέλη τους γινόμενα νομάδες, παρ'όλο που σίγουρα η πλειονότητα των θηλυκών παραμένει στην αγέλη που γεννήθηκε. Εντούτοις όταν η αγέλη μεγαλώσει πολύ, η νέα γενιά θηλυκών μπορεί να υποχρεωθεί να την εγκαταλείψει και να αναζητήσει δική της περιοχή. Επιπλέον αν αναλάβει την αγέλη νέο αρσενικό, τα ανήλικα μικρά ανεξαρτήτως φύλο μπορεί να εκδιωχθούν από αυτή. Η νομαδική ζωή είναι σκληρή για τα θηλυκά. Σπανίως μία λέαινα καταφέρνει να αναθρέψει τα μικρά της ωσότου ενηλικιωθούν, χωρίς την προστασία της αγέλης.
Κλειδωνιά Ιωαννίνων
Γενικά στοιχεία
Η Κλειδωνιά βρίσκεται στις πλαγιές του όρους Τύμφης σε υψόμετρο 880 μέτρα, μέσα στα όρια της Προστατευόμενης Περιοχής Βόρειας Πίνδου. Απέχει 52 χλμ. ΒΔ. από τα Ιωάννινα και 12 χλμ. ΝΔ. από την Κόνιτσα (έδρα του δήμου). Η παλιά ονομασία του χωριού ήταν Λιτονιάβιστα, την οποία διατήρησε επίσημα μέχρι το 1953.
Κοντά στο χωριό, προς τα νοτιοδυτικά στην έξοδο του φαραγγιού του Βοϊδομάτη, βρίσκεται επίσης το πέτρινο μονότοξο γεφύρι της Κλειδωνιάς, που χτίστηκε το 1853 με 37.000 γρόσια, χορηγία της Μπαλκίζ Χανούμ από το χαρέμι του μαλίκ Πασά.
Τιβέριος (γιος Μαυρίκιου)
Ο Θεοφύλακτος Σιμοκάττης (Βιβλίο Η΄, Κεφάλαιο ΙΑ΄) αναφέρει πως ο Τιβέριος θα διαδραμάτιζε σημαντικό ρόλο στην διαδοχή του πατέρα του. Συγκεκριμένα, ο Μαυρίκιος επιθυμούσε να τον ανακηρύξει συναυτοκράτορα και μονάρχη δικών του εδαφών εντός της Βυζαντινής Αυτοκρατορίας. Τα συγκεκριμένα εδάφη θα περιελάμβαναν την Ρώμη, την Ιταλία, καθώς και τα νησιά της Τυρρηνικής Θάλασσας. Ο Τζον Μπάγκνελ Μπέρι αναφέρει πως η επιθυμία του αυτή ελήφθη κατά την διάρκεια του 15ου έτους της βασιλείας του Μαυρικίου (597/598), ως συνέπεια σοβαρής του ασθένειας. Αναφορές για το περιεχόμενό της προέρχονται από τις απαρχές της περιόδου βασιλείας του Ηρακλείου, σχεδόν μία δεκαετία μετά τον θάνατο του Μαυρικίου και των υιών του. "Όρισε τη Νέα Ρώμη και "την Ανατολή" για τον μεγαλύτερο υιό του, Θεοδόσιο, ενώ την Παλαιά Ρώμη, την Ιταλία, καθώς και τα ευρισκόμενα δυτικά αυτής νησιά στον δεύτερο υιό του, Τιβέριο, με τις υπόλοιπες επαρχίες να διαμοιράζονται μεταξύ των υπόλοιπων υιών του, ενώ ο Δομιτιανός της Μελιτηνής ορίστηκε ως κηδεμόνας τους.". Ο Μπέρι θεωρούσε πιθανό το ενδεχόμενο κάποιος εκ των νεαρότερων υιών του να ελάμβανε το Ιλλυρικό, ενώ άλλος θα ελάμβανε την Αφρική. Τα σχέδια του Μαυρικίου για την διαίρεση της αυτοκρατορίας ουδέποτε υλοποιήθηκαν λόγω της επανάστασης του Φωκά.
Λάζαρος Κύρου
Βιογραφικά στοιχεία
Ο Λάζαρος Κύρου γεννήθηκε στα τέλη του 19ου αίωνα στον Ζέλοβο (Αντάρτικο) Πρεσπών του νομού Φλώρινας. Ήταν γιος του καπετάνιου Παύλου Κύρου και γαμπρός του Μακεδονομάχου ιερέα Ηλία Ευθυμίου του Χρήστου από τον Άγιο Γερμανό, ο οποίος ήταν δάσκαλος στο Ράκοβο (Κρατερό). Συγκρότησε ένοπλο σώμα του οποίου τέθηκε επικεφαλής. Η μετέπειτα σύζυγός του Ελένη Ευθυμίου (1896 - 1976), κόρη του παπα-Ηλία και η πεθερά του ανέλαβαν την περίθαλψη και φιλοξενία των διωκόμενων ανταρτών στην οικία τους. Το σώμα του έδρασε κατά των Βουλγαρικών σωμάτων στις περιοχές Πρεσπών, Φλώρινας, Κορεστίων και Πελαγονίας καθ' όλη τη διάρκεια του Μακεδονικού Αγώνα. Με την Ελένη παντρέυτηκε το 1913 και εγκαταστάθηκε στον Άγιο Γερμανό. Πέθανε λίγα χρόνια αργότερα, ενώ η σύζυγός του ξαναπαντρεύτηκε το 1921.
Οικονομικά
Εισροές και Εκροές
Ως εισροές εννοούμε τα αγαθά ή τις υπηρεσίες που χρησιμοποιούνται για την παραγωγή περαιτέρω αγαθών ή υπηρεσιών (πρώτες ύλες, μηχανήματα, κεφάλαιο, εργασία, γνώσεις, ενέργεια). Οι εισροές αναφέρονται και ως συντελεστές παραγωγής και δύνανται να ταξινομηθούν σε τρεις γενικές κατηγορίες: τη γη (φυσικοί πόροι), την εργασία και το κεφάλαιο. Ως εκροές εννοούμε τα παραγόμενα αγαθά ή υπηρεσίες τα οποία είτε καταναλώνονται από τον τελικό χρήστη, είτε επαναχρησιμοποιούνται στην παραγωγική διαδικασία.
Προσφορά και Ζήτηση
Η θεωρία προσφοράς και ζήτησης είναι σημαντική για τη λειτουργία μιας οικονομίας αγοράς διότι εξηγεί το μηχανισμό μέσω του οποίου λαμβάνονται οι αποφάσεις για την κατανομή πολλών πόρων. Όταν λέμε αγορά, εννοούμε την ζήτηση και την προσφορά. Η ζήτηση και η προσφορά δεν αναφέρεται μόνο σε προϊόντα και υπηρεσίες αλλά και στους παραγωγικούς συντελεστές. Η αγορά χρησιμοποιεί ένα μόνο μέσο, προκειμένου να παρακινήσει τα άτομα να ασχοληθούν με τη παραγωγή και την διανομή του προϊόντος. Είναι η τιμή του προϊόντος  που αγοράζουμε, αλλά και οι τιμές των παραγωγικών συντελεστών, (μισθοί, κέρδη, τόκοι, ενοίκια).
Κόστος Ευκαιρίας
Η Κ.Π.Δ. παρουσιάζει τους εναλλακτικούς συνδυασμούς ποσοτήτων δύο αγαθών που μπορεί να παράγει μια οικονομία. Η Κ.Π.Δ λέγεται αλλιώς και καμπύλη μετασχηματισμού γιατί δείχνει πως ένα προϊόν μετασχηματίζεται σε κάποιο άλλο. Κάθε φορά που αποδεσμεύονται παραγωγικοί συντελεστές από το Α αγαθό για την παραγωγή μεγαλύτερης ποσότητας του Β, θυσιάζονται μονάδες από την παραγωγή του αγαθού Α. Η θυσία παραγωγής του Α αγαθού που απαιτείται για την αύξηση της παραγωγής του Β καλείται κόστος ευκαιρίας (ή κόστος εναλλακτικής χρήσης) του Β και συγκεκριμενοποιεί την έννοια του οικονομικού προβλήματος και της στενότητας.
Οικονομικοί στόχοι
Στην εποχή μας, οι κυριότεροι οικονομικοί στόχοι είναι οι ακόλουθοι:
Γαλλική λογοτεχνία του 19ου αιώνα
Ο λογοτεχνικός πλούτος του 19ου αιώνα
Αιώνας πλούσιος σε έργα που είναι καινοτόμα ως προς τη μορφή (αν και η επανάσταση στην Τέχνη θα συντελεστεί προς τα τέλη του αιώνα ή στις αρχές του 20ού με έργα όπως τα Καλλιγράμματα του Γκυγιώμ Απολλιναίρ) και ως προς το περιεχόμενο, όπως η εμφάνιση του φανταστικού σε ορισμένα ποιήματα του Ζεράρ ντε Νερβάλ ή οι εφιαλτικοί οραματισμοί του Σαρλ Μπωντλαίρ στα Άνθη του κακού, ο 19ος αιώνας είναι για τη γαλλική λογοτεχνία η χρυσή εποχή για την ποίηση και κυρίως για το μυθιστόρημα.
Ο ρομαντισμός
Ο Ζεράρ ντε Νερβάλ ήταν ένας από τους βασικούς εισηγητές της θεματικής του γερμανικού Ρομαντισμού στη Γαλλία με μεταφράσεις γερμανικών λογοτεχνικών έργων στα γαλλικά, όπως του Κλόπστοκ, του Σίλερ και του Γκαίτε. Σημαντικότερο προσωπικό ποιητικό έργο του είναι το πυκνό και σκοτεινό Οι Χίμαιρες, (Les Chimères,1854), μια συλλογή δώδεκα σονέτων.
Το κοινωνικό μυθιστόρημα
Τα έργα της Ζωρζ Σαντ (Consuelo - 1842, Η λίμνη του διαβόλου (La Mare au devil - 1846), μυθιστόρημα αγροτικής ηθογραφίας, «μια ταπεινή ιστορία, με φόντο τις φτωχές αγροτικές περιοχές που διέτρεχα κάθε μέρα» Η μικρή Φαντέτ (La Petite Fadette - 1849), επίσης αγροτικό μυθιστόρημα εμπνευσμένο από τη ζωή της στο πατρικό κτήμα.
Το νατουραλιστικό μυθιστόρημα
εναλλ.=|αριστερά|μικρογραφία|247x247εσ|[[Εμίλ Ζολά (1840-1902)]] Ο νατουραλισμός στη λογοτεχνία αποτέλεσε προέκταση της παράδοσης του ρεαλισμού και απέβλεπε σε μια ακόμη πιο πιστή, μη επιλεκτική παρουσίαση της πραγματικότητας, ως ένα αληθινό «κομμάτι της ζωής», που έπρεπε να δίνεται χωρίς καμιά κρίση ηθικού χαρακτήρα. Σαν αισθητικό κίνημα πρωτοεμφανίστηκε στη Γαλλία και ο βασικός εκπρόσωπός του ήταν ο Εμίλ Ζολά.
Ο Ζορίς-Καρλ Υσμάν στα πρώτα του μυθιστορήματα που ήταν σκοτεινά, ρεαλιστικά και γεμάτα με τις λεπτομερείς περιγραφές του Παρισιού: Μάρθα, Ιστορία ενός κοριτσιού (Μarthe, Histoire d'une fille,1876), που ήταν η ιστορία μιας νέας πόρνης, οι Αδελφές Βατάρ (Les Soeurs Vatard), όπου εξετάζει τις ζωές των γυναικών που δούλευαν σε ένα βιβλιοδετείο.
Το θέατρο
Σε διαφορετικό ύφος, τα πρώτα έργα του Σαρλ Πεγκύ, καθολικά και πατριωτικά, με σημαντικότερο τη Ζαν ντ'Αρκ (1897) βασισμένο στη ζωή της ηρωίδας.
Λάζαρος Τσάμης
Η συμμετοχή του στην ΕΜΕΟ και η πρώτη δολοφονική απόπειρα
Μέσω της συμμετοχής του στην ΕΜΕΟ και των πληροφοριών που συνέλεξε ειδοποίησε τον Μητροπολίτη Καραβαγγέλη ότι απεσταλμένος του Βουλγαρικού Κομιτάτου θα επιχειρούσε, διασχίζοντας τα ελληνοτουρκικά σύνορα που έφταναν τα όρια της Θεσσαλίας, να μεταβεί στην Αθήνα για να προμηθευθεί όπλα για τον εξοπλισμό των βουλγαρικών αντάρτικων σωμάτων, εν όψει επικείμενης επαναστατικής κινήσεως που προετοιμάζονταν στη Μακεδονία και την Θράκη. Σε επόμενη ενημέρωση, ο Λάζος πληροφόρησε τον Μητροπολίτη Καστοριάς ότι απεσταλμένος της ΕΜΕΟ θα ήταν ο ικανός και φανατικός βοεβόδας Βασίλ Τσακαλάρωφ, άριστος γνώστης της ελληνικής γλώσσας από το χωριό Κρυσταλλοπηγή Φλώρινας (Σμαρδέσι) της Φλώρινας.
Εξωτερικοί σύνδεσμοι
Κατηγορία:Μακεδονομάχοι Κατηγορία:Έλληνες στρατιωτικοί των Βαλκανικών Πολέμων Κατηγορία:Μακεδόνες
Αχαϊκή Συμπολιτεία
Επαναφορά της μακεδονικής επικυριαρχίας
μικρογραφία|300x300εσ|Μακεδονικό [[τετράδραχμο κοπής Σικυώνας, 225-215 π.Χ.]] Ο Αντίγονος κατήλθε με 21,400 άνδρες στον Ισθμό δια της Εύβοιας, αποφεύγοντας τις Θερμοπύλες που κατείχαν οι Αιτωλοί. Αρχικά ηττήθηκε από τον Κλεομένη στο Λέχαιο, αλλά λόγω της αποστασίας των Αργείων που υποκινήθηκαν από τον Αριστοτέλη φίλο του Αράτου, ο σπαρτιατικός στρατός αναγκάστηκε να υποχωρήσει για να μην εγκλωβιστεί σε διπλό μέτωπο. Ο Αντίγονος, κατέλαβε την Ακροκόρινθο, εξεδίωξε τη σπαρτιατική φρουρά από τη Μεγαλόπολη, και κατευθύνθηκε στο Αίγιο. Στη συνέλευση που έλαβε χώρα εκεί ανακηρύχθηκε ηγεμόνας όλων των συμμάχων από τους Αχαιούς (223 π.Χ.). Τότε εισέβαλε μαζί με τους Αχαιούς στην Αρκαδία, κατέλαβε τον Ορχομενό και την Τεγέα, ενώ εξανδραπόδισε τους κατοίκους της Μαντινείας λόγω της αποστασίας της από τη συμπολιτεία και την επανίδρυσε εκ νέου, με το όνομα Αντιγόνεια, δωρίζοντάς την στους Αργείους.
Ρωμαϊκή περίοδος
Μετά την καταστροφή της Κορίνθου, ο Μόμμιος διέταξε την καταστροφή των τειχών των πόλεων που συμμετείχαν στον πόλεμο, τον αφοπλισμό των κατοίκων, τη διάλυση των συνεδρίων των Αχαιών, των Φωκέων και των Βοιωτών, την κατάλυση των δημοκρατικών πολιτευμάτων εισάγοντας την τιμοκρατία, απαγόρευσε την έγκτησιν και καταδίκασε τους Βοιωτούς και τους Χαλκιδείς να πληρώσουν στην Ηράκλεια 100 τάλαντα και τους Αχαιούς στη Σπάρτη 200, επιβάλλοντας ταυτόχρονα στις πόλεις που μετείχαν στον πόλεμο και ετήσιο φόρο στη Ρώμη. Ο φόρος αυτός φαίνεται να καταργήθηκε με παρέμβαση του Πολυβίου. Η περιοχή της συμπολιτείας εξακολουθούσε να έχει μία τυπική αυτονομία υπό την επικυριαρχία της Ρώμης για κάποιο διάστημα, ενώ μετατράπηκε στη ρωμαϊκή επαρχία της Αχαΐας επί Αυγούστου.
Διακοπές στη Ρώμη
Βραβεία
Η ταινία έλαβε 10 υποψηφιότητες για βραβείο όσκαρ, μεταξύ των οποίων και για Όσκαρ Καλύτερης Ταινίας. Έχασε το βραβείο όμως από την ταινία του Φρεντ Τσίνεμαν Όσο υπάρχουν άνθρωποι (From Here to Eternity). Ο Γουάιλερ έχασε επίσης το Όσκαρ Σκηνοθεσίας από τον Τσίνεμαν κι ο Γκρέγκορι Πεκ έχασε το Όσκαρ Α' Ανδρικού Ρόλου από τον Γουίλιαμ Χόλντεν για την ταινία του Μπίλι Γουάιλντερ Ο καταδότης του θαλάμου 17 (Stalag 17). Η πρωτοεμφανιζόμενη Όντρεϊ Χέπμπορν κέρδισε το Όσκαρ Α' Γυναικείου Ρόλου κι ο σεναριογράφοι της ταινίας το Όσκαρ Πρωτότυπου Σεναρίου . Το όσκαρ σεναρίου δόθηκε αρχικά στον Ίαν ΜακΛίλαν Χάντερ, που ανέλαβε να υπογράψει το σενάριο για λογαριασμό του Τράμπο κι η ακαδημία διόρθωσε το λάθος το 1993 απονέμοντας το βραβείο στη χήρα του Τράμπο, Κλίο. Η Χέπμπορν κέρδισε επίσης το βραβείο BAFTA καλύτερης Βρετανίδας ηθοποιού.
Ανθεμίς
Στην αρχαιότητα
Η ονομασία ανθεμίς χρησιμοποιείτο ήδη από τους αρχαίους Έλληνες και Ρωμαίους για τα είδη που σήμερα ονομάζονται Matricaria Chamomilla (το πιο κοινό είδος χαμομηλιού), Anthemis tinctoria και Anthemis rosea· σήμερα στην Ελλάδα τα είδη του γένους Ανθεμίς είναι γνωστά ως μαργαρίτες και άγριο χαμομήλι.
Στην Ελλάδα
Υπάρχουν πολλά είδη Ανθεμίδων στην Ελλάδα (πάνω από 20)· τα κοινότερα είναι A. chia, A. cotula, A. orientalis, A. arvensis. Το A. orientalis φύεται από τα χαμηλά υψόμετρα μέχρι τα αλπικά. Άλλα είδη είναι αποκλειστικά ορεινά και μάλιστα ορισμένων βουνών (A. pectinata, A. cretica subsp. panachaica, A. vigescens, A. cretica subsp. cyllenea) ενώ άλλα φύονται σε αμμουδιές (A. tomentosa, A. peregrina, A. cretica subsp. cretica, A. muenteriana).
Ηρώδης Αντίπας
Ηρώδης Αντίπας και Ιησούς
Η σύλληψη του Ιωάννη είχε ως συνέπεια την έναρξη της δημόσιας δράσης του Ιησού. Ο Ιησούς ο οποίος τότε βρισκόταν στην Ιουδαία, όταν έμαθε αυτό το γεγονός επέστρεψε στη Γαλιλαία ξεκινώντας το κήρυγμα του με μία λιτή δήλωση: « … μετανοείτε ήγγικε γαρ η βασιλεία των ουρανών.» (Ματθ.4.12-17 ).
Οικογένεια
Νυμφεύτηκε πρώτα τη Φασηιλίδα, συγγενή (ίσως κόρη) του Αρέτα Δ΄ του Φιλοπάτιδος, βασιλιά των Ναβαταίων (Αράβων της Πέτρας).
Αχαγκάρ
thumb|330px|left|Πιθανώς μια  Olea laperrinei  είναι το δέντρο που στέκεται όρθιο σ' αυτό το τραχύ τοπίο του Αχαγκάρ. Τα Αχαγκάρ ή Χογκάρ (Ahaggar/Hoggar), είναι συγκρότημα βουνών και υψιπέδων ηφαιστειακής προέλευσης στη κεντρική Σαχάρα στα νότια εδάφη της Αλγερίας. Αυτό το υψίπεδο έχει γενικά ένα μέσο όρο υψομέτρου περί τα 900 μ. με υψηλότερες κορυφές τους να είναι το Ταχάτ με 3.003 μ., το Ασσεκρέμ, το οποίο είναι αρκετά διάσημο, και άλλες πάμπολλες ηφαιστειακές κορυφές, συμπεριλαμβανομένου και του "Χογκάρ-Τασσίλι ν' Ατζέρ".
Λάπτσιτσι
Το Λάπτσιτσι (σερβικά κυριλλικά: Лапчићи) είναι χωριό στα νότια του Μαυροβουνίου, εντός του Δήμου της Μπούντβα.
Μπλιζίκουτσε
Παραπομπές
Κατηγορία:Χωριά του Μαυροβουνίου Κατηγορία:Οικισμοί της Μπούντβα
Ακαδημία Επιγραφών και Γραμμάτων
Η Ακαδημία Επιγραφών και Γραμμάτων (γαλλικά: Académie des inscriptions et belles-lettres) είναι γαλλικό ίδρυμα αφιερωμένο στις ανθρωπιστικές επιστήμες, που ιδρύθηκε από τον Κολμπέρ τον Φεβρουάριο του 1663. Είναι μία από τις πέντε ακαδημίες του Ινστιτούτου της Γαλλίας.
Ιστορικό
Το 1683 ο υπουργός Λουβουά αύξησε τα μέλη σε οκτώ. Το 1701 ο αριθμός των μελών αυξήθηκε σε 40 και αναδιοργανώθηκε. Συνεδρίαζε δύο φορές την εβδομάδα στο Λούβρο, τα μέλη του άρχισαν να λαμβάνουν σημαντικές χορηγήσεις και έγινε επίσημος κρατικός θεσμός με απόφαση του βασιλιά. Τον Ιανουάριο του 1716 μετονομάστηκε οριστικά στο σημερινό της όνομα με ευρύτερο στόχο την ανύψωση του κύρους της γαλλικής μοναρχίας. Το 1805, μεταφέρθηκε στο μέγαρο του Ινστιτούτου της Γαλλίας, μαζί με τις άλλες ακαδημίες.
Χαρέμι
Αποσαφήνιση
Η λέξη αναφέρεται επίσης στους οικιακούς χώρους που προορίζονται για τις γυναίκες του σπιτιού σε μια μουσουλμανική οικογένεια. Αυτός ο ιδιωτικός χώρος θεωρείται παραδοσιακά ότι εξυπηρετεί τους σκοπούς της διατήρησης της σεμνότητας, του προνομίου και της απομόνωσης των γυναικών από άλλους άνδρες. Ένα χαρέμι ​​μπορεί να στεγάσει τη σύζυγο ή τις συζύγους ενός άνδρα, τα προ-εφηβικά αρσενικά παιδιά τους, τις ανύπαντρες κόρες, τις οικιακές γυναίκες, και άλλες ανύπαντρες γυναίκες συγγενείς. Στο παρελθόν, οι παλλακίδες (σκλαβωμένες γυναίκες) στεγάζονταν επίσης στο χαρέμι. Ορισμένα χαρέμια τα φρουρούσαν ευνούχοι που είχαν επιτραπεί στο εσωτερικό.
Σπήλαιο Μεγάλακκος
Αρχαιολογία
Ανάλογα ευρήματα με τα παραπάνω εντοπίστηκαν από την ίδια ομάδα αρχαιολόγων και στις γειτονικές βραχοσκεπές Κλειδί και Μπόιλα. Τα ευρήματα αυτά δείχνουν ότι, κατά τη 14η χιλιετία, και οι τρεις αυτές θέσεις στην κοιλάδα του Βοϊδομάτη ήταν σε χρήση και, επομένως, είναι πιθανό να λειτουργούσαν συμπληρωματικά.
Γεώργιος του Τεκ
Ο Γεώργιος (αγγλ. George, 11 Οκτωβρίου 1895 – 16 Απριλίου 1981) από τον Οίκο της Βυρτεμβέργης ήταν πρίγκιπας του Τεκ, μετέπειτα 2ος μαρκήσιος του Κέιμπριτζ.
Βάλτερ φον Μπράουχιτς
Το 1922 διορίστηκε αρχηγός της Διεύθυνσης Πυροβολικού στο Υπουργείο των Στρατιωτικών και το 1930 προήχθη σε συνταγματάρχη και τοποθετήθηκε επικεφαλής της στρατιωτικής εκπαίδευσης. Το 1931 προήχθη σε υποστράτηγο και ανέλαβε Αρχηγός του Γερμανικού Πυροβολικού και δύο χρόνια αργότερα ανέλαβε Στρατιωτικός Διοικητής της Ανατολικής Πρωσίας. Η Συνθήκη των Βερσαλλιών, βέβαια, απαγόρευε την κατοχή κανονιών μεγάλου διαμετρήματος από την Ράιχσβερ.
Αιγυπτιακή χήνα
Μορφολογία
Υπάρχει ένα σημαντικό ποσοστό ατόμων με διαφορετικό χρωματικό τόνο στο πτέρωμα, με κάποια πουλιά πιο γκρίζα (γκρίζα «φάση») και άλλα πιο καφετί (καφέ «φάση»), αλλά αυτό δεν εξαρτάται από το φύλο ή την ηλικία. Γενικά, τα αρσενικά δεν μπορούν να διακριθούν από τα θηλυκά από το πτέρωμά τους, μολονότι μπορεί να είναι κάπως μεγαλύτερα σε μέγεθος. Μελέτη δείχνει ότι το αρσενικό έχει πιο φωτεινά χρώματα και πιο μεγάλη, σκοτεινή περιοχή στο στήθος. Πολλοί ερευνητές διακρίνουν το θηλυκό από τη χαρακτηριστική «τρομπετοειδή» φωνή του, σε αντίθεση με το αρσενικό που αρθρώνει πιο μαλακά καλέσματα.
Αναπαραγωγή
Οι εταίροι συνήθως ζευγαρώνουν εφ’ όρου ζωής και, κατά την αναπαραγωγή, γίνονται επιθετικοί και διεκδικητικοί του ζωτικού τους χώρου, συχνά καταδιώκοντας τους «εισβολείς» στον αέρα και εμπλεκόμενοι σε «αερομαχίες». Μάλιστα, είναι συχνό το φαινόμενο να σκοτώνουν τους νεοσσούς της γειτονικής φωλιάς για την επιβίωση των δικών τους, καθώς και για την εξασφάλιση περισσοτέρων διατροφικών πόρων. thumb|right|340px| Ενήλικη αιγυπτιακή χήνα με τους νεοσσούς της Οι θέσεις φωλιάσματος είναι εξαιρετικά ποικίλες και μπορεί να είναι πυκνή βλάστηση στο έδαφος, καλαμιώνες, κάτω από θάμνους ή δένδρα, λαγούμια σε αναχώματα, τρύπες και κουφάλες σε δέντρα, βραχώδη γείσα σε ορθοπλαγιές, αγροτικά κτίσματα, σπήλαια, καθώς και εγκαταλειμμένες φωλιές άλλων πουλιών, έως 60 μ. πάνω από το έδαφος. Στην πλειονότητα των περιπτώσεων οι θέσεις αυτές βρίσκονται κοντά σε νερό. 1988). Η φωλιά είναι ένα ρηχό βύθισμα επιστρωμένο με φυτικό υλικό, ή φτερά και πτίλα.
Παυσίλυπος
Ο Άγιος Παυσίλυπος ήταν Χριστιανός μάρτυρας του 2ου αιώνα. Αναφέρεται σπανιότερα και ως Παυσολύπιος.
Γουλιέλμος Δ΄ του Γύλιχ
Βιογραφία
Ο Γουλιέλμος Δ΄ υποστήριξε τον Ριχάρδο της Κορνουάλης ως βασιλιά της Γερμανίας και ο Ριχάρδος επιβεβαίωσε όλα τα βασιλικά φέουδα του Γουλιέλμου Δ΄. Ο Γουλιέλμος Δ΄ υποστήριξε επίσης το βασίλειο της Γαλλίας εναντίον του Αλφόνσου Ι΄ της Καστίλης το 1267/77. Ήρθε σε αντίθεση με τα Χέλρε, Κλέβη και Χάινσμπεργκ λόγω των παρόμοιων ενδιαφερόντων τους.
Εξωτερικοί σύνδεσμοι
Κατηγορία:Οίκος του Γύλιχ
Πόπλιος Κορνήλιος Σκιπίων Ασίνα
Ο Πόπλιος Κορνήλιος Σκιπίων Ασίνα, λατιν.: Publius Cornelius Scipio Asina, (π. 260 π.Χ. – μετά το 211 π.Χ.) ήταν Ρωμαίος πολιτικός και στρατηγός, που υπηρέτησε ως ύπατος το 221 π.Χ., και ως εκ τούτου εκστράτευσε εναντίον των Ιστρών, ενός λαού στη βόρεια Αδριατική. Ο Ασίνα ανήκε στη μερίδα των Σκιπιόνων-Αιμιλίων, που κυριάρχησε στη ρωμαϊκή πολιτική στην αρχή τού Β' Καρχηδονιακού Πολέμου και υποστήριζε μία επιθετική πολιτική εναντίον τού Αννίβα. Αυτή η στάση τον οδήγησε να αντιταχθεί στην πιο συνετή στρατηγική τού Φάβιου Μάξιμου. Διορίστηκε κυρίως ενδιάμεσος ηγέτης (interrex) το 216 π.Χ., πιθανώς για να χειραγωγήσει τις εκλογές.
Βέσνα Πισάροβιτς
Η Πισάροβιτς γεννήθηκε στο Μπρτσκο, Βοσνία-Ερζεγοβίνη, Γιουγκοσλαβία και μεγάλωσε στην Πόζεγκα Κροατίας, μία περιοχή της ίδιας της χώρας μέχρι την ηλικία των 13 ετών. Πήγε σε μουσικό σχολείο, όπου έπαιζε φλάουτο, τραγουδούσε σε χορωδίες και συμμετείχε σε διάφορους μουσικούς διαγωνισμούς.
Παθανθές το εδώδιμον
Στην Ινδία, η κυβέρνηση της Άντρα Πραντές (Andhra Pradesh) άρχισε να αναπτύσσει φρούτα του Πάθους στη δασική περιοχή (Chintapalli (Vizag)), προκειμένου να τεθούν στη διάθεση των κατοίκων της περιοχής. Ο καρπός βρίσκεται επίσης και στις ζούγκλες του Assam όπου είναι γνωστός στους ντόπιους ως "lota bel".
Πολιτισμός
Το λουλούδι της φρούτου του Πάθους είναι το εθνικό λουλούδι της Παραγουάης.
Μυκητολογικές ασθένειες
Ο μύκητας που ονομάζεται μαρασμός του φουζαρίου (fusarium wilt), εμφανίζεται συνήθως σε ενήλικα φυτά και προκαλείται από το Fusarium oxysporum. Το παθογόνο έχει την ικανότητα να επιβιώνει για μεγάλο χρονικό διάστημα, διεισδύοντας στις ρίζες, εισβάλλοντας στο ξύλημα και αποτρέποντας τη μεταφορά του νερού και των θρεπτικών ουσιών στα άλλα όργανα του φυτού. Μόλις μολυνθεί, αυτή η ασθένεια προκαλεί κιτρίνισμα των φύλλων και καφέδισμα του αγγειακού συστήματος έως το μαρασμό και το θάνατό του. Εμφανίζεται σε οποιοδήποτε τύπο εδάφους και μολύνει όλα τα φυτά. Η διαχείριση των καλλιεργειών, περιλαμβάνει τη φύτευση καθαρών δενδρυλλίων, την εκρίζωση, την καύση των μολυσμένων φυτών και τη χρησιμοποίηση αποστειρωμένων εργαλείων.
Η ανθράκωση (anthracnose), ένα έλκος που προκαλείται από το Colletotrichum gloeosporiodes, είναι ένα παθογόνο των φρούτων του Πάθους που δημιουργεί σκοτεινές και βυθισμένες πληγές του κορμού. Με την επίθεση ώριμων δέντρων φρούτων του Πάθους, οι βλάβες αυτές προκαλούν έντονη φυλλόπτωση και σάπισμα των καρπών. Πολλά φύλλα πεθαίνουν λόγω των βλαβών των φύλλων και το δέρμα των καρπών γίνεται χαρτώδες. Σε θερμές και υγρές συνθήκες, η νόσος μπορεί να επιδεινωθεί, προκαλώντας κόκκινα και πορτοκαλί σπόρια που τελικά σκοτώνουν το φυτό. Η μόλυνση γίνεται μέσω των υπολειμμάτων του λουλουδιού του Πάθους, μολυσμένων σπόρων, φυτών και μοσχευμάτων. Η διαχείριση αυτής της ασθένειας, περιλαμβάνει ένα συνδυασμό από τη χρήση φυτών άνευ παθογόνων, εξαλείφοντας τις μολυσμένες περιοχές, βελτίωση του αερισμού και των συνθηκών φωτισμού. Μυκητοκτόνα με βάση το χαλκό, στις τραυματισμένες περιοχές μπορεί να εμποδίσουν την εξάπλωση της νόσου.
Σημειώσεις
<references responsive="0" group="Σημ" />
Ζήνων ο Ταρσεύς
Ο Ζήνων ο Ταρσεύς ήταν αρχαίος Έλληνας στωικός φιλόσοφος. Πατέρας του ήταν ο Διοσκορίδης.
Απολλωνία (Ιλλυρία)
180px|thumb|Ναός στην αρχαία Απολλωνία
Η Απολλωνία ή "προς Επίδαμνον ή Ηπειρωτική" ήταν αρχαία πόλη, αποικία των Κορινθίων. Βρισκόταν στα νότια εδάφη της σημερινής Αλβανίας, κοντά στους ποταμούς Αώο και Άψο, όπως αναφέρει ο Στράβων.
The Battle Rages On
The Battle Rages On είναι ο τίτλος του 14ου στούντιο δίσκου του χαρντ ροκ συγκροτήματος Deep Purple. Ο δίσκος κυκλοφόρησε σε μορφή βινυλίου και CD από την "BMG" στην Ευρώπη και την Ιαπωνία και από την "Giant Records" στην Αμερική. Σημείωσε αρκετά μεγάλες πωλήσεις στην Ιαπωνία και ανέβηκε σε αρκετά ευρωπαϊκά Top-10, αλλά δεν γνώρισε επιτυχία στην αντίπερα όχθη του Ατλαντικού.
Ανάλυση τραγουδιών
left|thumb|280px|Οι Deep Purple σε μία από τις τελευταίες εμφανίσεις τους με τον Ρίτσι Μπλάκμορ Ο δίσκος ξεκινάει με το ομώνυμο κομμάτι, του οποίου το ριφ περιέχει οριεντάλ στοιχεία και οι στίχοι του Ίαν Γκίλαν μιλούν για έντονη διαμάχη, γεγονός που πολλοί οπαδοί του συγκροτήματος θεωρούν ότι απεικονίζει τις σχέσεις του τραγουδιστή με τον κιθαρίστα, Ρίτσι Μπλάκμορ. Ακολουθεί το "Lick it Up", κομμάτι βγαλμένο από τη δεκαετία του '70 με μελωδικό ρεφραίν.
Δίκαιοι των Εθνών
Κριτήρια απονομής
Αρμόδια να ελέγξει αν το προτεινόμενο πρόσωπο πληροί της προϋποθέσεις, αφού εξετάσει και τις μαρτυρίες επιζώντων, είναι μια επιτροπή, με επικεφαλής ένα μέλος του Ανώτερου Δικαστηρίου του Ισραήλ.
The Battle Rages On
Τα τραγούδια
4. Talk About Love (Blackmore, Gillan, Glover)
6. Ramshackle Man (Blackmore, Gillan, Glover)
Δημόφιλος
Κατηγορία:Αποσαφηνίσεις ονομάτων
Διαρθρωτικά Ταμεία και Ταμείο Συνοχής
Μαζί με την Κοινή Γεωργική Πολιτική, τα διαρθρωτικά ταμεία και το ταμείο συνοχής αποτελούν το μεγαλύτερο κομμάτι της συνολικής χρηματοδότησης που πραγματοποιεί η ΕΕ, και το μεγαλύτερο μέρος των συνολικών δαπανών της ΕΕ.
Το Ευρωπαϊκό Ταμείο Περιφερειακής Ανάπτυξης (ΕΤΠΑ)
Το ΕΤΠΑ θα στηρίξει προγράμματα που εστιάζονται στην περιφερειακή ανάπτυξη, τις οικονομικές αλλαγές, τη βελτίωση της ανταγωνιστικότητας και τη διασυνοριακή συνεργασία στο σύνολο της Ευρωπαϊκής Ένωσης. Χρηματοδοτικές προτεραιότητες περιλαμβάνουν την έρευνα, την καινοτομία, την προστασία του περιβάλλοντος και πρόληψη των κινδύνων, ενώ οι επενδύσεις στις υποδομές διατηρούν σημαντικό ρόλο, ιδιαίτερα στις λιγότερο ανεπτυγμένες περιφέρειες.
VANTAs
Μηχανισμός ανάπτυξης
Η θερμική χημική εναπόθεση ατμών είναι μια κοινή τεχνική για την ανάπτυξη ευθυγραμμισμένων συστοιχιών CNT. Κατά τη διαδικασία CVD, ένα θερμό ανθρακούχο αέριο αποσυντίθεται, *αφήνοντας άνθρακα που διαχέεται μέσα ή γύρω από τα σωματίδια του καταλύτη*, και στη συνέχεια δημιουργεί πυρήνες ενός πλευρικού τοιχώματος γραφιτικών νανοσωλήνων σε μια κρυσταλλογραφική επιφάνεια του καταλύτη. Η διάμετρος του καταλύτη ελέγχει άμεσα τη διάμετρο των νανοσωλήνων που αναπτύσσονται. Υπάρχουν δύο κύρια μοντέλα ανάπτυξης για την ανάπτυξη VANTAs με CVD: το "μοντέλο ανάπτυξης κορυφής" και το "μοντέλο ανάπτυξης βάσης". Στην περίπτωση του μοντέλου ανάπτυξης κορυφής, ο υδρογονάνθρακας αποσυντίθεται στην άνω επιφάνεια του μετάλλου, ο άνθρακας διαχέεται προς τα κάτω μέσω του μετάλλου και οι CNT κατακρημνίζονται κατά μήκος της βάσης του μετάλλου, ωθώντας ολόκληρο το μεταλλικό σωματίδιο από το υπόστρωμα, και συνεχίζει να αναπτύσσεται έως ότου το μέταλλο καλυφθεί πλήρως με περίσσεια άνθρακα και παύσει η καταλυτική του δραστηριότητα. Στην περίπτωση του μοντέλου ανάπτυξης βάσης, η αρχική αποσύνθεση υδρογονανθράκων και η διάχυση άνθρακα λαμβάνουν χώρα παρόμοια με εκείνη στην περίπτωση ανάπτυξης κορυφής, αλλά η καταβύθιση CNT αναδύεται από την κορυφή του σωματιδίου μετάλλου και σχηματίζει έναν ημισφαιρικό θόλο, ο οποίος στη συνέχεια επεκτείνεται προς τα πάνω με τη μορφή απρόσκοπτου γραφιτικού κυλίνδρου. Η επακόλουθη αποσύνθεση των υδρογονανθράκων λαμβάνει χώρα στην κάτω περιφερειακή επιφάνεια του μετάλλου και ο διαλυμένος άνθρακας διαχέεται προς τα πάνω. Οι περισσότερες θερμικές διεργασίες CVD αναπτύσσουν νανοσωλήνες με τη μέθοδο ανάπτυξης ρίζας ή βάσης. Η μορφολογία τόσο των μεμονωμένων CNT όσο και της συστοιχίας CNT υπαγορεύεται από διάφορες παραμέτρους ανάπτυξης CVD, οι οποίες μπορούν να ρυθμιστούν ώστε να προκύψουν κάθετα ευθυγραμμισμένες συστοιχίες CNT με διάφορες δομές.
Υποστήριξη
Το υλικό του υποστρώματος, η μορφολογία της επιφάνειάς του και οι ιδιότητες υφής του επηρεάζουν σε μεγάλο βαθμό την απόδοση του VANTA που προκύπτει. Ορισμένα παραδείγματα υποστρωμάτων που χρησιμοποιούνται συνήθως στη CVD είναι ο χαλαζίας, το πυρίτιο, το καρβίδιο του πυριτίου, το διοξείδιο του πυριτίου, η αλουμίνα, ο ζεόλιθος, το CaCO3 και το οξείδιο του μαγνησίου. Τα περισσότερα υποστρώματα επικαλύπτονται με ένα υπόγειο στρώμα που αποτελείται από 10-20 nm αλουμίνας πριν από την εναπόθεση του καταλύτη. Αυτό εξομαλύνει την απόσταξη του καταλύτη σε νησίδες προβλέψιμου μεγέθους και αποτελεί εμπόδιο διάχυσης μεταξύ του υποστρώματος και του μεταλλικού καταλύτη. Οι Li κ.ά. παρήγαγαν VANTA που αποτελούνται από νανοσωλήνες άνθρακα σχήματος Υ με πυρόλυση μεθανίου πάνω σε καταλύτη οξειδίου του μαγνησίου καλυμμένο με κοβάλτιο πάνω σε διακλαδισμένα πρότυπα αλουμίνας με νανοκανάλια. Οι Qu κ.ά. χρησιμοποίησαν μια ίνα άνθρακα με βάση την πίσσα ως υποστήριξη για την ανάπτυξη VANTA χρησιμοποιώντας μια πηγή άνθρακα FePc. Η προκύπτουσα διάταξη διαδίδεται ακτινικά στην επιφάνεια της ίνας άνθρακα.
Πηγή άνθρακα
Το C2H2 εισάγεται συνήθως για να προκαλέσει την ανάπτυξη CNT κατά τη διάρκεια της PECVD των VANTA. Η αναλογία ροής NH3:C2H2 είναι συνήθως περίπου 4:1 για να ελαχιστοποιηθεί ο σχηματισμός άμορφου άνθρακα. Οι Behr et al. μελέτησαν την επίδραση του υδρογόνου στα νανοσωματίδια του καταλύτη κατά τη διάρκεια της PECVD των VANTAs και έδειξαν ότι σε αναλογίες H2 προς-CH4 περίπου 1 τα νανοσωματίδια του καταλύτη σιδήρου μετατρέπονται σε Fe3C και αναπτύσσονται καλά γραφιτικοί νανοσωλήνες από επιμήκεις κρυστάλλους Fe3C. Αναλογίες H2 προς CH4 μεγαλύτερες από 5 στο αέριο τροφοδοσίας οδηγούν σε υψηλές συγκεντρώσεις υδρογόνου στο πλάσμα και σε έντονα αναγωγικές συνθήκες, οι οποίες εμποδίζουν τη μετατροπή του Fe σε Fe3C και προκαλούν την ανάπτυξη κακώς γραφιτοποιημένων νανοϊνών με παχιά τοιχώματα.
Μηχανική καταπόνηση
Τυχαία προσανατολισμένα CNTs σε υπόστρωμα μπορούν να τεντωθούν για να ισιώσουν και να ξεμπερδέψουν το φιλμ σπάζοντας το υπόστρωμα και τραβώντας τα άκρα μακριά. Τα ευθυγραμμισμένα CNT είναι παράλληλα μεταξύ τους και κάθετα στη ρωγμή. Η μέθοδος τεντώματος μπορεί να ευθυγραμμίσει μακροσκοπικά τα CNT, ενώ δεν παρέχει ντετερμινιστικό έλεγχο της ευθυγράμμισης ή της θέσης των μεμονωμένων CNT κατά τη συναρμολόγηση.
Μπαταρίες
Τα νανοδομημένα υλικά κερδίζουν αυξημένη προσοχή λόγω της δυνατότητάς τους να μετριάσουν τους σημερινούς περιορισμούς των ηλεκτροδίων. Ωστόσο, είναι δυνατή η χρήση κάθετα ευθυγραμμισμένων νανοσωλήνων άνθρακα πολλαπλών τοιχωμάτων (VA-MWNTs) ως ενεργό υλικό ηλεκτροδίου σε μπαταρίες ιόντων λιθίου. Σε χαμηλά ειδικά ρεύματα, αυτοί οι VA-MWNTs έχουν δείξει υψηλές αντιστρεπτές ειδικές χωρητικότητες (έως 782 mAh g-1 σε 57 mA g-1). Η τιμή αυτή είναι διπλάσια από τη θεωρητική μέγιστη τιμή για το γραφίτη και δέκα φορές μεγαλύτερη από την αντίστοιχη μη ευθυγραμμισμένη τιμή τους. Είναι ενδιαφέρον ότι σε πολύ υψηλούς ρυθμούς εκφόρτισης, τα ηλεκτρόδια VA-MWNT διατηρούν μια μέτρια ειδική χωρητικότητα λόγω της ευθυγραμμισμένης φύσης τους (166 mAh g-1 σε 26 A g-1). Τα αποτελέσματα αυτά υποδηλώνουν ότι τα VA-MWNT είναι καλοί υποψήφιοι για ηλεκτρόδια μπαταριών ιόντων λιθίου που απαιτούν υψηλή ικανότητα ρυθμού και χωρητικότητα.
Υδρογραφικό
Παλαιότερα υδρογραφικά του Ελληνικού Πολεμικού Ναυτικου είναι:
Grand Theft Auto V
Ανάπτυξη
Ο χειρισμός του βιντεοπαιχνιδιού είναι όμοιος με αυτόν του Grand Theft Auto IV, αλλά το ίδιο το βιντεοπαιχνίδι δίνει μεγαλύτερη ελευθερία στον παίκτη, με την επιστροφή πολλών δραστηριοτήτων του Grand Theft Auto: San Andreas.
Ανδρέας Καρκαβίτσας
Στρατιωτικός γιατρός στο επάγγελμα, αποστρατεύτηκε λόγω σοβαρών προβλημάτων υγείας — έπασχε στο μεγαλύτερο μέρος της ζωής του από φυματίωση — το 1920, με το βαθμό του αρχίατρου. Ασχολήθηκε ενεργά και με την πολιτική ζωή του τόπου, συμμετέχοντας στο εκστρατευτικό σώμα που πήγε στην Κρήτη κατά την Κρητική Επανάσταση του 1897, στους Βαλκανικούς πολέμους του 1912–1913, στο Κίνημα στο Γουδί, κ.α.
Η μέση ηλικία
Πήρε μέρος στους Βαλκανικούς Πολέμους του 1912–1913. Το 1916 αντέδρασε στο κίνημα του Βενιζέλου στη Θεσσαλονίκη και γι' αυτό φυλακίστηκε για λίγους μήνες στη Θεσσαλονίκη και μετά τέθηκε αυτεπάγγελτα σε αποστρατεία. Κατόπιν περιορίστηκε πρώτα στην πατρίδα του, τα Λεχαινά και έπειτα στη Γέρα στη Μυτιλήνη.
Γλώσσα
Κατά τον Αντώνη Καραντώνη, «''ο Καρκαβίτσας στάθηκε ο νευρώδης και ρεαλιστής ραψωδός της υπαίθριας ζωής του ελληνικού λαού. Του Καρκαβίτσα η γλώσσα, λαϊκή, τραχιά, παραστατική, μυρίζει θυμάρι και βροντά σα νερό που κατρακυλάει από τα βράχια.''»
Μεθυλοδιχλωραρσίνη
Παραπομπές
Κατηγορία:Χημικά όπλα Κατηγορία:Οργανικές ενώσεις χλωρίου Κατηγορία:Οργανικές ενώσεις με αρσενικό Κατηγορία:C1
Possessed
Οι Possessed είναι αμερικάνικο death metal συγκρότημα το οποίο δημιουργήθηκε το 1983 στο Σαν Φρανσίσκο και θεωρούνται ένα από τα πρώτα συγκροτήματα του είδους, ιδιαίτερα επηρεάζοντας τα μετέπειτα black και death metal συγκροτήματα. Διαλύθηκαν το 1987 και μετά από μία τριετή επανένωση στις αρχές της δεκαετίας του '90, σχηματίστηκαν και πάλι το 2007 και συνεχίζουν μέχρι σήμερα.
Πρόδρομος Μακρίδης
Έργο
Την χρονική περίοδο 2010-2011, γράφει, συνθέτει και σκηνοθετεί το έργο "Είμαι Εδώ" το οποίο ανεβαίνει από το Teenage Musical Theater του Ολυμπιακού Ωδείου και την μουσικοθεατρική ομάδα "Ότι να 'ναι" στο θέατρο Παραμυθίας στις 25-26 Ιουνίου και 4 Σεπτεμβρίου 2011.
Τον Απρίλιο του 2016, γράφει νέο κείμενο και δύο νέα τραγούδια για το παραμύθι "Πετρόσουπα" και το παρουσιάζει με την μουσικοθεατρική ομάδα του ΙΕΚ ΑΚΜΗ Πειραιά στον Πρότυπο Εθνικό Νηπιοτροφείο στην Καλλιθέα, καθώς και σε μεγάλη εκδήλωση του ΙΕΚ ΑΚΜΗ Πειραιά στον Ιστιοπλοϊκό όμιλο Πειραιά.
Μαύρος κύκνος (αποσαφήνιση)
Με τον όρο Μαύρος κύκνος μπορεί να αναφέρονται:
Τιρουνές Ντιμπάμπα
Η Τιρουνές Ντιμπάμπα Κενένε (Tirunesh Dibaba Kenene, γεννήθηκε 1 Ιουνίου 1985) είναι Αιθιόπισσα πρώην δρομέας μεγάλων αποστάσεων. Στους Ολυμπιακούς Αγώνες του Πεκίνου ήταν χρυσή Ολυμπιονίκης στα 5.000 μέτρα και στα 10.000 μ. Τέσσερα χρόνια αργότερα στο Λονδίνο κέρδισε και πάλι το χρυσό μετάλλιο στα 10.000 μ., ενώ στα 5.000 μ. ήταν τρίτη.
Εξωτερικοί σύνδεσμοι
Κατηγορία:Αιθίοπες αθλητές του στίβου Κατηγορία:Αιθίοπες Ολυμπιονίκες Κατηγορία:Δρομείς μεγάλων αποστάσεων Κατηγορία:Κάτοχοι μεταλλίων του Παγκοσμίου Πρωταθλήματος Στίβου Κατηγορία:Χρυσοί Ολυμπιονίκες του στίβου Κατηγορία:Χάλκινοι Ολυμπιονίκες του στίβου Κατηγορία:Αθλητές του στίβου στους Θερινούς Ολυμπιακούς Αγώνες 2004 Κατηγορία:Αθλητές του στίβου στους Θερινούς Ολυμπιακούς Αγώνες 2008 Κατηγορία:Αθλητές του στίβου στους Θερινούς Ολυμπιακούς Αγώνες 2012 Κατηγορία:Αθλητές του στίβου στους Θερινούς Ολυμπιακούς Αγώνες 2016
Γκροσσέτο
Εξωτερικοί σύνδεσμοι
Κατηγορία:Πόλεις της Τοσκάνης
Δημώ
Το Δημώ είναι αρχαίο ελληνικό όνομα με το οποίο είναι γνωστό το ιστορικό πρόσωπο:
Λουί ντε Φυνές
Βιογραφία
Στην Ελλάδα συχνά αναφέρεται και σαν "Βέγγος της Γαλλίας" λόγω των πολλών κοινών τους σημείων. Πέθανε μετά από καρδιακή προσβολή στη πόλη Ναντ της Γαλλίας.
Βέγας A-478 (υδρογραφικό)
Υδρογραφικό
Στη συνέχεια μετετράπηκε σε υδρογραφικό και μετονομάστηκε σε «Βέγας» Α-478, από τον Βέγα τον φωτεινότερο αστέρα του αστερισμού Λύρα. Παραχωρήθηκε από το Ελληνικό Υπουργείο Οικονομικών στην Υδρογραφική Υπηρεσία του Ελληνικού Πολεμικού Ναυτικού όπου ανέλαβε αμέσως υπηρεσία. Αναφέρεται ότι συμμετείχε στην ανέλκυση αεροσκάφους από τον βυθό του Τορωναίου κόλπου το 1954. Υδρογράφησε μεταξύ άλλων τις σεισμόπληκτες περιοχές της Κεφαλληνίας το 1953, του Βόλου κατά την περίοδο 1954–1955 και της Θήρας το 1956. Μετά τη συμπλήρωση της υπηρεσίας του ως υδρογραφικό, παροπλίστηκε στις 6 Νοεμβρίου 1972.
Άουγκουστιν Χίρσφογκελ
Ο Άουγκουστιν Χίρσφογκελ (γερμανικά: Augustin Hirschvogel, Νυρεμβέργη, 1503 – Βιέννη, Φεβρουάριος, 1553) ήταν Γερμανός καλλιτέχνης και επιστήμονας, ένας πραγματικός πολυμαθής της Αναγέννησης: εικαστικός, χαράκτης, γεωμέτρης, χαρτογράφος, κατασκευαστής επιστημονικών οργάνων και ουμανιστής. Το καλλιτεχνικό έργο του εντάσσεται στο ρεύμα της Βορειοευρωπαϊκής Αναγέννησης, ενώ χάρη στις εξαίρετες τοπιογραφίες του αναγνωρίζεται ως μία από τις ηγετικές μορφές της επονομαζόμενης Σχολής του Δούναβη.
Ρέα Λεονταρίτου
Βιογραφία
Το 1951 πραγματοποίησε την πρώτη και μοναδική ατομική της έκθεση, η οποία ωστόσο την καθιέρωσε ως ζωγράφο. Έλαβε μέρος σε πολλές ομαδικές εκθέσεις όπως στην έκθεση των Ελευθέρων Καλλιτεχνών το 1937, το 1938 και το 1939, στις μεταπολεμικές Πανελλήνιες Καλλιτεχνικές Εκθέσεις, σε ομαδικές εκθέσεις στην γκαλερί Ζυγός κλπ.
Δωροθέα της Βουλγαρίας
Γάμος
Τον Οκτώβριο 1377 ο Τβρτκο στέφθηκε Βασιλιάς της Βοσνίας και η Δωροθέα έγινε η πρώτη βασίλισσα. Έκτοτε, η Δωροθέα διατύπωνε τη γνώμη της για τις κρατικές υποθέσεις. Είδε τους καταστατικούς χάρτες του συζύγου της και ορκίστηκε σεβασμό και αφοσίωση, αρχικά στο πλευρό της πεθεράς της, Τζελίνα Σουμπίκ. Η Βασίλισσα Δωροθέα αναφέρεται σε ένα χάρτη της Δημοκρατίας της Ραγούσας του 1382, μαζί με τον Βασιλιά και τον γιο του Βασιλιά και προφανώς και δικό της. Αυτό το παιδί ίσως ήταν ο μετέπειτα Βασιλιάς Τβρτκο Β'.
Dangerous (τραγούδι, Μάικλ Τζάκσον)
Προϊστορία
Το Dangerous δημιουργήθηκε από άλλο τραγούδι, ονόματι Streetwalker, το οποίο έγραψε ο Τζάκσον για το άλμπουμ Bad. Κατά τη διάρκεια των ηχογραφήσεων, τον Σεπτέμβριο του 1990, του άλμπουμ Dangerous, ο Τζάκσον ηχογράφησε ένα demo, διάρκειας 6 λεπτών και 40 δευτερολέπτων, του Dangerous, που έγραψε ο Μπίλ Μπόττρελλ. Ο Τέντι Ρίλεϊ αργότερα πρόσθεσε στίχους και το παρήγαγε μαζί με τον Τζάκσον στις αρχές του 1991. Σύμφωνα με τον μουσικό σχολιαστή Νέλσον Τζωρτζ, το demo είναι ''«διαφορετικό από την τελική εκδοχή. Εδώ τα πλήκτρα είναι ευρύχωρα, σε πλήρη αντίθεση με το χλευαστικό, μηχανικό ρυθμό του κομματιού. Σε όλο το τραγούδι, ο Τζάκσον εκτελεί σε ύφος ραπ για μια επικίνδυνη γυναίκα, η οποία είναι το θέμα του κομματιού. Γενικά, έχει περισσότερη διάθεση»''. Το demo κυκλοφόρησε τον Νοέμβριο του 2004 στο Michael Jackson: The Ultimate Collection. Μια διαφορετική, μεγαλύτερη εκδοχή επίσης υπάρχει, με τον Τζάκσον να ακούγεται να φωνάζει στην αρχή - μετά από μείωση του ήχου. «Η γέννηση των τραγουδιών που συνθέσαμε [για το Dangerous]», δήλωσε ο Μπόττρελλ, «αποτελείται από μελωδίες με μουρμουρητά, του Τζάκσον και groove διάθεση, και όταν αυτός έφευγε από το στούντιο εγώ ανέπτυξα αυτές τις ιδέες με ένα μάτσο ντραμς και samplers». Ο οπλισμός της κλίμακας του Dangerous είναι σε Ρε ελάσσονα, ενώ τα φωνητικά του Τζάκσον βρίσκονται μεταξύ Λα 3ης και της Λα 4ης. Το τέμπο του τραγουδιού είναι μέτριο με 112 χτύπους ανά λεπτό. Το Dangerous θεωρείται ως ποπ, new jack swing και R&B τραγούδι.
Αττικό σύστημα αρίθμησης
Αρχαίο ελληνικό σύστημα αρίθμησης. Ο όρος ακροφωνικό σημαίνει ότι τα σύμβολα των αριθμών, εκτός από αυτό του αριθμού ένα, προέρχονται από το πρώτο γράμμα του ονόματος του αριθμού.
Μπόα Βίστα (πόλη)
Ιστορία
Ο δήμος της Μπόα Βίστα δημιούργησε την πρώτη αστική περιοχή στην, αραιοκατοικημένη ακόμα και σήμερα, πολιτεία της Ροράιμα. Το Φρούριο του Αγίου Ιωακείμ του Ρίου Μπράνκου (São Joaquim do Rio Branco), που ιδρύθηκε το 1775 στις όχθες του ποταμού Ουραρικουέρα (Uraricoera), περίπου 32 χιλιόμετρα από το κέντρο της Μπόα Βίστα, θεωρείται μεγάλης ιστορικής σημασίας για την περιοχή.
Θεώνη Βαχλιώτη-Όλντριτζ
Η Θεώνη Βαχλιώτη- Όλντριτζ (Θεσσαλονίκη, 22 Αυγούστου 1922 - Κονέκτικατ, 21 Ιανουαρίου 2011) ήταν Ελληνίδα ενδυματολόγος, βραβευμένη πολλάκις για την εργασία της στο χώρο του θεάτρου και του κινηματογράφου.
Σίμων Λέμνιους
Ο Σίμων Λέμνιους (Simon Lemnius, 1511 – 24 Νοεμβρίου 1550) ή Λέμχεν (Lemchen), γνωστός και με τα ψευδώνυμα Λεμ-Μάργκανταντ, Λέμνιους Εμπόρικους, Μερκατόριους και Πιζαέους (Lemm-Margadant, Lemnius Emporicus, Mercatorius, Pisaeus), ήταν Ελβετός ουμανιστής της Αναγεννήσεως, συγγραφέας στη λατινική γλώσσα και μεταφραστής.
Ευκροσσόρρινος
Ευκροσσόρρινοι έχουν απρόκλητα δαγκώσει, καταγεγραμμένα, και πιθανώς και σκοτώσει, ανθρώπους. Αιτίες μπορεί να ήταν εξ απροσεξίας παρενόχληση του καρχαρία ή η λανθασμένη αντίληψη ενός ανθρώπινου μέλους από το ψάρι ως θηράματος (διότι ο ευκροσσόρρινος δεν θα ριχνόταν ποτέ σε τόσο μεγάλο θήραμα όσο ο άνθρωπος).
Απόστολος Θωμάς
Κατόπιν ταξίδεψε ανατολικότερα, όπου βασίλευε κάποιος με το όνομα Μίσδιος. Εκεί ο Θωμάς συνέχισε την ιεραποστολή, όταν βάπτισε όμως τη γυναίκα και τα παιδιά του Μίσδιου, εκείνος οργίστηκε και έδωσε εντολή να θανατωθεί ο Άγιος. Το σώμα του έθαψαν οι Χριστιανοί της περιοχής και κατά την παράδοση στον τάφο του γίνονταν πολλά θαύματα. Το ιερό λείψανο του Αγίου Θωμά παρέμεινε εκεί έως ότου ο γιος του Μεγάλου Κωνσταντίνου το μετέφερε στην Κωνσταντινούπολη. Το 1204 το λείψανο μεταφέρθηκε στη Ρώμη, μαζί με τα λείψανα άλλων Αγίων που εκλάπησαν ως λάφυρα κατά την Δ' Σταυροφορία.
Υπόθεση Κικέρων
Γενικά
Στην πρωτεύουσά της, Άγκυρα, όλοι σχεδόν οι διπλωμάτες των πρεσβειών Άγγλοι, Γερμανοί, Αμερικανοί, Ρώσοι κ.λπ. αναλώνονταν στην αναζήτηση και συλλογή πάσης φύσεως πληροφοριών επί των εμπλεκομένων αντιπάλων πλευρών. Πρέσβης της Αγγλίας στην Άγκυρα ήταν ο Σερ Ούγκε Ούγκεσεν και της Γερμανίας ο πρώην αντικαγκελάριος Φον Πάπεν, οι οποίοι ήταν και οι σημαντικότεροι στην υπόθεση.
Κατασκοπευτική δράση
Κάποιο βράδυ, του Οκτωβρίου του 1943, ο Μπάσνα εκμεταλλευόμενος την "αφέλεια" του Άγγλου πρέσβη να μεταφέρει στην οικία του απόρρητα έγγραφα για την καθιερωμένη απογευματινή μελέτη του πήρε κάποια απ΄ αυτά στο δωμάτιό του και αφού τα φωτογράφησε με μια μηχανή Λάικα των 35 mm τα επέστρεψε στη θέση τους. Την άλλη ημέρα επισκέφθηκε τον Γερμανό γραμματέα στην οικία του, προκειμένου να του πωλήσει το σχετικό φιλμ. Αν και ο Γερμανός δεν φάνηκε να του είχε και μεγάλη εμπιστοσύνη, μετά την περιγραφή του τρόπου που τα φωτογράφησε, τελικά των ρώτησε τι αμοιβή ήθελε και εκείνος του απήντησε 20.000 λίρες στερλίνες για το πρώτο φιλμ και 15.000 για κάθε επόμενο, συμπληρώνοντας πως αν δεν τα ήθελε θα τα πουλούσε στη ρωσική πρεσβεία.
Παραπομπές
Κατηγορία:Κατασκοπεία κατά τον Β' Παγκόσμιο Πόλεμο Κ
Κίνημα Άρδην
Το Κίνημα Άρδην είναι πολιτικός φορέας που ιδρύθηκε το 2016 με επικεφαλής τον Γιώργο Καραμπελιά. Οφείλει την ονομασία του στο περιοδικό Άρδην.
Powerhouse (άλμπουμ των Deep Purple)
Τα τραγούδια
5. Black Night - 4:59
Κοινωνία Ελεύθερων Ευαγγελικών Εκκλησιών Ελλάδας
Εξωτερικοί σύνδεσμοι
Κατηγορία:Χριστιανισμός στην Ελλάδα Κατηγορία:Προτεσταντικές εκκλησίες
Στήβεν Βόζνιακ
Σκοπός της ίδρυσης της Apple και πρώτο της προϊόν ήταν ο ηλεκτρονικός υπολογιστής Apple I, δημιούργημα του Bόζνιακ, ο οποίος έγινε ευρέως αποδεκτός ως ο πρώτος ολοκληρωμένος προσωπικός υπολογιστής του κόσμου. Ο Βόζνιακ σχεδίασε και κατασκεύασε εντελώς μόνος του τους υπολογιστές Apple I και Apple II στα τέλη της δεκαετίας του 1970. Οι υπολογιστές αυτοί αποτέλεσαν ορόσημο στην εξέλιξη των μικροϋπολογιστών.
Κίτρινη μαγκούστα
Η κίτρινη μαγκούστα, μερικές φορές αναφερόμενη ως κόκκινη σουρικάτα, είναι μικρό θηλαστικό με βάρος περίπου 500 γραμμάρια και μήκος περίπου 50 εκατοστά. Ανήκει στην οικογένεια των Ερπηστιδών, ζει στην ύπαιθρο, από τους ημιερημικούς θαμνώνες στα λιβάδια με τις ψηλές πόες στην Ανγκόλα, στη Μποτσουάνα, στη Νότια Αφρική, στη Ναμίμπια και στη Ζιμπάμπουε.
Κατάλογος αντικειμένων NGC (6000-6999)
Ο New General Catalogue (Νέος Γενικός Κατάλογος, για συντομία NGC) είναι από τους πιο διαδεδομένους και ολοκληρωμένους αστρονομικούς καταλόγους για τους ερασιτέχνες αστρονόμους και περιλαμβάνει 7.840 αντικείμενα του βαθέος ουρανού, γνωστά και ως αντικείμενα NGC, όπως γαλαξίες και αστρικά σμήνη. Αυτός ο κατάλογος περιλαμβάνει τα αντικείμενα 6000 μέχρι 6999.
Αντιτορπιλικό Βασίλισσα Όλγα (D-15)
Χαρακτηριστικά
Το Βασίλισσα Όλγα είχε σχεδιαστεί και κατασκευαστεί με τη μακροχρόνια βρετανική ναυτική παράδοση, που όριζε τον χώρο ενδιαίτησης των αξιωματικών να βρίσκεται στο πρυμναίο τμήμα του πλοίου, ενώ των υπαξιωματικών και διόπων στο πρωραίο. Στο μεσαίο τμήμα (μεσόστεγο), το οποίο χώριζε ουσιαστικά το πλοίο σε δύο μέρη, περιλάμβανε τα διαμερίσματα των λεβήτων και των μηχανών. Αυτή η σχεδίαση αποδείχθηκε ακατάλληλη στις επιχειρήσεις του Β΄ Π.Π., καθώς η απόσταση ανάμεσα στα σημεία ενδιαίτησης και τις θέσεις μάχης ήταν μεγάλη για την πλειοψηφία των ανδρών του πλοίου. Ιδιαίτερα δε οι αξιωματικοί της γέφυρας και ο κυβερνήτης δυσκολεύονταν να μετακινηθούν από τη γέφυρα στο πρωραίο τμήμα.
Οι επιδρομές στο Στενό του Οντράντο
Με την έναρξη του νέου έτους το Βασίλισσα Όλγα έλαβε μέρος στην τρίτη επιδρομή στο Στενό του Οτράντο. Τη νύκτα της 5ης προς 6η Ιανουαρίου 1941, μετά από τον διάπλου του Ιονίου πελάγους εν μέσο ισχυρής καταιγίδας, το Βασίλισσα Όλγα, στο οποίο επέβαινε ο Α.Σ. Υποναύαρχος Ε. Καββαδίας, έφτασε, μαζί τα τα αντιτορπιλικά Βασιλεύς Γεώργιος, Σπέτσαι,Ψαρά και Κουντουριώτης, κοντά στον όρμο Ducati. Καθώς κατά τη θυελλώδη εκείνη νύχτα η κίνηση ήταν ανύπαρκτη, τα αντιτορπιλικά έβαλαν το καθένα τρεις ομοβροντίες προς τον όρμο, με την ελπίδα ότι εκεί θα υπήρχαν ιταλικά πλοία. Τελικά, η επιδρομή αποδείχτηκε άκαρπη και τα ελληνικά πλοία κατέπλευσαν στον Ναύσταθμο τις βραδυνές ώρες της 6ης Ιανουαρίου. Παρά την ανύψωση του ηθικού των ελληνικών ενόπλων δυνάμεων και τον μεγάλο ενθουσιασμό στον ελληνικό λαό που δημιούργησε αυτή η επιδρομή, η ελληνική κυβέρνηση αποφάσισε να μην επαναληφθεί, επειδή τέτοιους είδους επιχειρήσεις δημιουργούσαν μεγάλο κίνδυνο για τα αντιτορπιλικά.
Στις 27 Ιανουαρίου το Βασίλισσα Όλγα, συμμετέχοντας στα γνώριμα καθήκοντα συνοδείας νηοπομπής, ξεκίνησε από τον Πειραιά με προορισμό τη Θεσσαλονίκη. Το απόγευμα της ίδιας μέρας και ενώ η νηοπομπή περνούσε το στενό Μακρονήσου-Κέας, άνεμοι εντάσεως 8-9 μποφόρ διασκόρπισαν τα πλοία. Μόνο το Βασίλισσα Όλγα και το βρετανικό φορτηγό Afganistan συνέχισαν την πορεία προς βορρά. Την επόμενη μέρα τα δύο πλοία αναγκάστηκαν να καταφύγουν, λόγω χιονοθύελλας και ισχυρού κυματισμού, σε ορμίσκο του νότιου Ευβοϊκού. Μόλις ο καιρός βελτιώθηκε τα δύο πλοία απέπλευσαν, την 31η Ιανουαρίου, για των τελικό τους προορισμό. Την 1η Φεβρουαρίου το Βασίλισσα Όλγα διέκρινε τα ίχνη δύο τορπιλών, οι οποίες όμως ήταν άστοχες. Ο Λεοντόπουλος αποφάσισε να μη κυνηγήσει το εχθρικό υποβρύχιο, αλλά να συνεχίσει το αντιτορπιλικό την πορεία του διενεργώντας ανθυποβρυχιακούς ελιγμούς γύρω από το Afganistan. Έτσι το πολύτιμο φορτίο εφοδίων του βρετανικού φορτηγού έφτασε με ασφάλεια στον προορισμό του.
Η γερμανική εισβολή
Σύμφωνα με τη διαταγή που είχε εκδώσει ο Α.Σ., τα αντιτορπιλικά έπρεπε κατά τις νυχτερινές ώρες να αγκυροβολούν και να αποκρύπτονται σε ζεύγη σε έναν από τους όρμους Σοφικού, Επιδαύρου ή Μεθάνων και να επιστρέφουν το πρωί στη Σκάλα Μεγάρων. Έτσι τη νύχτα της 13ης Απριλίου και ενώ το Βασίλισσα Όλγα μαζί με το Βασιλεύς Γεώργιος βρίσκονταν στον όρμο του Σοφικού, ένα γερμανικό αεροπλάνο έριξε μια βόμβα μόλις ένα μέτρο κοντά στο Βασιλεύς Γεώργιος, δημιουργώντας στο πλοίο μεγάλο ρήγμα. Τότε το Βασίλισσα Όλγα πλησίασε το χτυπημένο αντιτορπιλικό με σκοπό να το ρυμουλκήσει, όμως το Βασιλεύς Γεώργιος κατάφερε να εκκινήσει τις μηχανές του και έτσι η ρυμούλκηση διακόπηκε. Αμέσως μετά το Βασίλισσα Όλγα, συνόδευσε, μαζί με άλλα πλοία, το Βασιλεύς Γεώργιος μέχρι τον Ναύσταθμο και έπειτα επέτρεψε στο Σοφικό, όπου μάζεψε 87 άνδρες που είχαν κατεβεί σε σωστικές λέμβους από το άτυχο αντιτορπιλικό.
Την απόγευμα της 20ης Απριλίου περίπου 100 γερμανικά αεροσκάφη Ju 88 και Do 17 προσέγγισαν την περιοχή των Αθηνών για να βομβαρδίσουν στόχους στον Πειραιά και την Ελευσίνα. Ένα σμήνος 16 αεροσκαφών επιτέθηκε στον κόλπο των Μεγάρων όπου βρισκόταν αγκυροβολημένο μαζί με άλλα αντιτορπιλικά το Βασίλισσα Όλγα. Αμέσως το Βασίλισσα Όλγα απέπλευσε και άρχισε ελιγμούς με ταχύτητα 18 κόμβων. Ένα Ju 88 εφόρμησε κατά του Βασίλισσα Όλγα και με τα πολυβόλα του σάρωσε τη γέφυρα και το κατάστρωμα του πλοίου. Μία βολίδα πέτυχε στον κρόταφο τον Σημαιοφόρο Ι. Δουρή, ο οποίος έπεσε νεκρός. Ήταν ο πρώτος νεκρός του Βασίλισσα Όλγα. Το Ju-88 συνεχίζοντας την επίθεσή του έριξε 3 βόμβες που εξερράγησαν 30 μέτρα από το αντιτορπιλικό χωρίς να προκαλέσουν θύματα η ζημιές. Το ίδιο τυχερό όμως δεν είναι το α/τ Ψαρά που βλήθηκε από τρεις βόμβες και μετά από ρυμούλκηση βυθίστηκε με πολλούς νεκρούς και τραυματίες.
Η βύθιση του ιταλικού υποβρυχίου Uarsciek
Κατά το διάστημα Νοεμβρίου- Δεκεμβρίου το Βασίλισσα Όλγα έλαβε μέρος σε συνοδεία βρετανικών νηοπομπών, με προορισμό το Άντεν, την Αλεξάνδρεια, το Τομπρούκ, το Πορτ Σάιντ και τη Μάλτα. Πολλές φορές το Βασίλισσα Όλγα έδρασε μαζί με το βρετανικό αντιτορπιλικό HMS Petard (G 56). Σε μια αποστολή τα δύο πλοία ξεκίνησαν την 7η Δεκεμβρίου από το Πορτ Σάιντ με προορισμό τη Μάλτα. Ενδιάμεσα κατέπλευσαν στη Βεγγάζη από όπου το μεσημέρι της 14ης Δεκεμβρίου απέπλευσαν για τον τελικό τους προορισμό. Περίπου στις 03:00 της 15ης Δεκεμβρίου και ενώ βρίσκονταν 45 μίλια μακριά από τη Μάλτα, το Petard εντόπισε το ιταλικό υποβρύχιο Uarsciek. Το υποβρύχιο εξαπέλυσε κατά του Βασίλισσα Όλγα δύο τορπίλες, οι οποίες πέρασαν σε μικρή απόσταση από την πλώρη του πλοίου. Το Petard έριξε εναντίον του υποβρυχίου μια βόμβα βυθού και ειδοποίησε το Βασίλισσα Όλγα να διαγράφει κύκλους σε απόσταση δύο μιλίων γύρω του. Ο κυβερνήτης του υποβρυχίου πιστεύοντας ότι η έκρηξη της βόμβα του Petard προέρχονταν από τις τορπίλες που εκτόξευσε ανέβηκε σε περισκοπικό βάθος. Μόλις όμως διαπίστωσε ότι η επίθεσή του απέτυχε αναγκάστηκε να καταδυθεί βαθύτερα. Τότε το Petard έριξε δέκα βόμβες και κάλεσε το Βασίλισσα Όλγα να πλησιάσει και να επιτεθεί κατά του υποβρύχιου. Ρυθμίζοντας να εκραγούν σε βάθος μεταξύ 150 με 300 πόδια, το Βασίλισσα Όλγα έριξε 6 βόμβες που δημιούργησαν πολλές βλάβες σε ζωτικά μηχανήματα και στο πρυμναίο τμήμα του Uarsciek αναγκάζοντάς το να αναδυθεί. Αμέσως το Petard έβαλε με τα ταχυβόλα του το χτυπημένο υποβρύχιο και πλησίασε κοντά του. Η ταχύτητα όμως του Petard ήταν τέτοια που συγκρούστηκε με το Uarsciek. Τελικά το υποβρύχιο εγκαταλείφθηκε από το πλήρωμά του και το Βασίλισσα Όλγα μάζεψε από αυτό 28 ναυαγούς. Στο μεταξύ ο κυβερνήτης του Petard αποφάσισε να ρυμουλκήσει το υποβρύχιο ως τη Μάλτα, προσπάθεια όμως που δεν ευοδώθηκε καθώς έσπαζαν τα συρματόσχοινα. Στις 11:33 της 15ης Δεκεμβρίου το Uarsciek βυθίστηκε.